বৈদ্যুতিক সাবস্টেশনের ক্ষেত্রে ৩০০ টাকার অঙ্গিকারনামায় নিম্নলিখিত তথ্যসমূহ উল্লেখ করতে হবে।

**অঙ্গিকারনামা**

আমি নিম্নস্বাক্ষরকারী জনাব মোঃ আবুল হাসেম, ব্যবস্থাপনা পরিচালক, সজীব হোমস লি:, ৪২, লেক সার্কাস রোড, কলাবাগান, ঢাকাস্থ ঠিকানায় ০১টি ১০তলা বাণিজ্যিক ভবনের গ্রাউন্ড ফ্লোরে ১৫০ কেভিএ বৈদ্যুতিক সাব-স্টেশন স্থাপন করতে ইচ্ছুক। উক্ত সাব-স্টেশন স্থাপন করার সময় অগ্নি প্রতিরোধ ও নির্বাপন আইন-২০০৩, বাংলাদেশ ন্যাশনাল বিল্ডিং কোড (বিএনবিসি), বিদ্যুৎ উন্নয়ন বোর্ড/পল্লী বিদ্যুৎ সমিতির সকল শর্তাদি বাস্তবায়ন করতে বাধ্য থাকব।

অগ্নি প্রতিরোধ ও নির্বাপণ আইন-২০০৩, বাংলাদেশ ন্যাশনাল বিল্ডিং কোড (বিএনবিসি) অনুযায়ী বৈদ্যুতিক সাব-স্টেশন স্থাপনের ক্ষেত্রে সকল শর্তাদি বাস্তবায়ন না করলে ফায়ার সার্ভিস ও সিভিল ডিফেন্স অধিদপ্তর হতে জারীকৃত অনাপত্তি ছাড়পত্রটি বাতিল বলে গণ্য হবে। এ ব্যাপারে যে কোন ব্যবস্থা গ্রহণ করা হলে তা মেনে নিতে বাধ্য থাকব।

উল্লেখ্য, উক্ত ভবনের অনুকুলে সাব-স্টেশনের অনাপত্তি ছাড়পত্রে প্রদত্ত শর্ত সমূহ পালন এবং নক্সায় প্রদত্ত ফায়ার ফাইটিং ও সাপ্রেশন সিস্টেম স্থাপন করব। অগ্নিনির্বাপন সরঞ্জামাদী স্থাপন শেষে ০৬ মাসের মধ্যে অগ্নি নির্বাপন সরঞ্জামাদি স্থাপন করা হয়েছে এবং কার্যকর রয়েছে মর্মে ০১টি সমাপনী প্রতিবেদন ও ইঞ্জিনিয়ারি কনসাল্টিং ফার্ম কর্তৃক একটি পরিদর্শন প্রতিবেদন দাখিল করতে বাধ্য থাকব। সাব-স্টেশন ছাড়পত্র প্রাপ্তীর ২১ (একুশ) দিনের মধ্যে ভবনের ফায়ার সেফটি প্লান গ্রহণের জন্য আবেদন করতে বাধ্য থাকব।

নিবেদক

নাম, ঠিকানা ও মোবাইল নাম্বার যুক্ত সীলসহ স্বাক্ষর